Már decemberben megalapította Mészáros Lőrinc a Magyar Sportmárka Zrt.-t Szélesi Ágnessel, aki a novemberben még ideiglenesen kapitánykodó Szélesi Zoltán felesége.

A HVG azt is megtudta, hogy folynak az új márka bevezetésének előkészületei, de Szélesi nem árult el részleteket a lapnak.

2rule

A karaktersor alapján valószínűleg nem asszociálna semmire, de ha kiejtjük, azonnal látjuk, ez nem más, mint a turul. A márkanevet már levédették.

Nagy kérdés, mire megy az eredetmondák mitikus madara a külföldi piacon, de könnyen előfordulhat, hogy a Puskás Akadémia már ebben fog pompázni hamarosan. Ha megnyerik a Magyar Kupát, akár már az Európa Ligában is. Jelenleg az Adidas a felcsútiak beszállítója.

Már a télen hallani lehetett arról, hogy a magyar válogatottaknak is a beszállítója lesz az újonnan alapított cég, ez a nem titkolt terv.